Death Wish (film)
<s>Death Wish (), u Jugoslaviji prikazan pod naslovom Paul Kersey ne oprašta, je američki akcijski triler film snimljen 1974. godine u režiji Michaela Winnera, koji se smatra najpoznatijim ostvarenjem vigilantističkog žanra, ali koji je također poznat kao jedno od najkontroverznijih filmova svog doba.</s>

<s>Predstavlja adaptaciju istoimenog romana Briana Garfielda.</s><s>Protagonist, čiji lik tumači Charles Bronson, je njujorški arhitekt Paul Kersey, koji je zbog svojih pacifističkih uvjerenja uložio prigovor savjesti tokom službe u Korejskom ratu, ali kome se život i stavovi potpuno promijene nakon što mu ulični razbojnici upadnu u stan, ubiju suprugu te siluju i doživotno traumatiziraju kćer.</s><s>Radnja prikazuje kako, dijelom frustiran time da policija nije u stanju pronaći počinitelje, nabavlja revolver i počinje noću šetati ulicama te, glumeći bespomoćnu žrtvu, lovi kriminalce kojima presuđuje kao vigilante.</s>

<s>Tema filma je tada bila izuzetno aktualna u američkoj javnosti zbog nagle eksplozije kriminala u velikim gradovima, kojima vlasti nisu bile u stanju stati na kraj.</s><s>Originalni scenario Wendella Mayesa je, pak, nastojao zadržati poruku originalnog romana koja osuđuje nasilje i vigilantizam, odnosno učiniti protagonsitom lik policijskog inspektora koji istražuje osvetnikova ubistva.</s><s>Usprkos toga, svi veliki hollywoodski studiji su se uplašili mogućih kontroverzi; italijanski producent Dino de Laurentiis je na kraju ipak uspio nagovoriti Charlesa Bludhorna da njegov Paramount Pictures preuzme projekt.</s><s>Glavna uloga je ispočetka trebala biti namijenjena Jacku Lemmonu, za koga se smatralo da će mnogo uvjerljivije tumačiti lik bezazlenog gradskog intelektualca, a režiju je trebao potpisati Sidney Lumet.</s><s>Na kraju je režija pripala Michaelu Winneru koji je, nakon što su mnogi glumci, uplašeni od kontroverzi, odustali od projekta, za ulogu nagovorio Charlesa Bronsona.</s><s>Film je u brojnim detaljima odstupao od književnog predloška, prije svega zato što je vigilantistički pohod protagonista prikazao opravdanim.</s>

<s>Death Wish je nakon premijere dočekan negativnim kritikama, od kojih su ga mnogi optuživali da potiče dodatno nasilje u tada ionako ekonomskom krizom isfrustriranom i zbog Watergatea prema vlasti nepovjerljivom američkom društvu.</s><s>Među kritičarima je bio i Garfield, koji je nastavak svog romana pod naslovom Death Sentence napisao velikim dijelom u nastojanju da se udalji od njegove poruke.</s><s>Publika je, međutim, bila oduševljena, te je Death Wish postao jedan od najpoznatijij i najpopularnijih ostvarenja u karijeri Charlesa Bronsona, koji će sljedećih dvije decenije nastaviti uživati status akcijske zvijezde.</s><s>Godine 1981. je snimljen nastavak pod naslovom Death Wish II, a potom još tri filma koji čine istoimenu filmsku seriju.</s>

<s>Godine 1975. je u Italiji snimljena parodija pod naslovom Il giustiziere di mezzogiorno.</s>

<s>Uloge</s>

<s>Charles Bronson ...</s><s>Paul Kersey
 Hope Lange ...</s><s>Joanna Kersey
 Vincent Gardenia ...</s><s>Por.</s><s>NYPD Frank Ochoa
 William Redfield ...</s><s>Samuel "Sam" Kreutzer
 Steven Keats ...</s><s>Jack Toby
 Stuart Margolin ...</s><s>Ames Jainchill
 Stephen Elliott ...</s><s>Policijski komesar
 Kathleen Tolan ...</s><s>Carol Toby
 Jack Wallace ...</s><s>Hank
 Christopher Guest ...</s><s>Jackson Reilly
 Jeff Goldblum ...</s><s>Čudovište #1
 Olympia Dukakis ...</s><s>Policajka u stanici</s>

<s>Nenavedeni na špici
 Paul Dooley ...</s><s>Policajac u bolnici
 Eric Laneuville ...</s><s>Razbojnik u podzemnoj željeznici
 Lawrence Hilton-Jacobs ...</s><s>Razbojnik u parku
 Sonia Manzano ...</s><s>Prodavačica u trgovini
 Tom Hayden ...</s><s>Ljekar na hitnom odjelu
 Denzel Washington ...</s><s>Razbojnik u slijepoj ulici #1
 Ciro "Jerry" Palazzo ...</s><s>Nosač</s>

<s>Karakterni glumac Robert Miano imao je malu ulogu razbojnika u filmu.</s><s>Lawrence Hilton-Jacobs, koji će kasnije postati zvijezda TV-serije Welcome Back, Kotter, je imao na špici nenavedenu ulogu kao jedan od trojice razbojnika u Central Parku na kraju filmu.</s><s>Denzel Washington je također u filmu imao filmski debi kao jedan od razbojnika na ulici.</s><s>Glumica Helen Martin, koja se piojavljuje u manjoj ulozi, se kasnije pojavljivala u tzelevizijskim seruijama Good Times i 227.</s><s>Sonia Manzano, poznata po ulozi Marije u TV-seriji Sesame Street, ima na špici nenavedenu ulogu blagajnice u supermarketu.</s><s>Christopher Guest se pojavljuje u jednoj od svojih najranijih filmskih uloga kao mladi policajac koji pronalazi Kerseyev revolver.</s>

<s>Izvori</s>

<s>Vanjske veze</s>

<s></s>

<s>Američki filmovi
Akcije (filmovi)
Trileri
Kriminalistički filmovi</s>

